plato-philosophy.leges 6.773
εὖ λέγεις . ὦ παῖ , τοίνυν φῶμεν ἀγαθῶν πατέρων φύντι , τοὺς παρὰ τοῖς ἔμφροσιν εὐδόξους γάμους χρὴ γαμεῖν , οἵ σοι παραινοῖεν ἂν μὴ φεύγειν τὸν τῶν πενήτων μηδὲ τὸν τῶν πλουσίων διώκειν διαφερόντως γάμον , ἀλλʼ ἐὰν τἆλλα ἰσάζῃ , τὸν ὑποδεέστερον ἀεὶ τιμῶντα εἰς τὴν κοινωνίαν συνιέναι . τῇ τε γὰρ πόλει σύμφορον ἂν εἴη ταύτῃ ταῖς τε συνιούσαις ἑστίαις · τὸ γὰρ ὁμαλὸν καὶ σύμμετρον ἀκράτου μυρίον διαφέρει πρὸς ἀρετήν . κοσμίων τε πατέρων χρὴ προθυμεῖσθαι γίγνεσθαι κηδεστὴν τὸν αὑτῷ συνειδότα ἰταμώτερον ἅμα καὶ θᾶττον τοῦ δέοντος πρὸς πάσας τὰς πράξεις φερόμενον · τὸν δʼ ἐναντίως πεφυκότα ἐπὶ τἀναντία χρὴ κηδεύματα πορεύεσθαι . καὶ κατὰ παντὸς εἷς ἔστω μῦθος γάμου · τὸν γὰρ τῇ πόλει δεῖ συμφέροντα μνηστεύειν γάμον ἕκαστον , οὐ τὸν ἥδιστον αὑτῷ . φέρεται δέ πως πᾶς ἀεὶ κατὰ φύσιν πρὸς τὸν ὁμοιότατον αὑτῷ , ὅθεν ἀνώμαλος ἡ πόλις ὅλη γίγνεται χρήμασίν τε καὶ τρόπων ἤθεσιν · ἐξ ὧν ἃ μὴ βουλόμεθα συμβαίνειν ἡμῖν , καὶ μάλιστα συμβαίνει ταῖς πλείσταις πόλεσι . ταῦτα δὴ διὰ λόγου μὲν νόμῳ προστάττειν , μὴ γαμεῖν πλούσιον πλουσίου , μηδὲ πολλὰ δυνάμενον πράττειν ἄλλου τοιούτου , θάττους δὲ ἤθεσι πρὸς βραδυτέρους καὶ βραδυτέρους πρὸς θάττους ἀναγκάζειν τῇ τῶν γάμων κοινωνίᾳ πορεύεσθαι , πρὸς τῷ γελοῖα εἶναι θυμὸν ἂν ἐγείραι πολλοῖς · οὐ γὰρ ῥᾴδιον ἐννοεῖν ὅτι πόλιν εἶναι δεῖ δίκην κρατῆρος κεκραμένην , οὗ μαινόμενος μὲν οἶνος ἐγκεχυμένος ζεῖ , κολαζόμενος δὲ ὑπὸ νήφοντος ἑτέρου θεοῦ καλὴν κοινωνίαν λαβὼν ἀγαθὸν πῶμα καὶ μέτριον ἀπεργάζεται . τοῦτʼ οὖν γιγνόμενον ἐν τῇ τῶν παίδων μείξει διορᾶν ὡς ἔπος εἰπεῖν δυνατὸς οὐδείς · τούτων δὴ χάριν ἐᾶν μὲν νόμῳ τὰ τοιαῦτα ἀναγκαῖον , ἐπᾴδοντα δὲ πείθειν πειρᾶσθαι τὴν τῶν παίδων ὁμαλότητα αὐτῶν αὑτοῖς τῆς τῶν γάμων ἰσότητος ἀπλήστου χρημάτων οὔσης περὶ πλείονος ἕκαστον ποιεῖσθαι , καὶ διʼ ὀνείδους ἀποτρέπειν τὸν περὶ τὰ χρήματα ἐν τοῖς γάμοις ἐσπουδακότα , ἀλλὰ μὴ γραπτῷ νόμῳ βιαζόμενον .
Lemmas: εὖ λέγω . ὦ παῖς , τοίνυν φημί ἀγαθός πατήρ φύω , ὁ παρά ὁ ἔμφρων εὔδοξος γάμος χρή γαμέω , ὅς σύ παραινέω ἄν μή φεύγω ὁ ὁ πένης μηδέ ὁ ὁ πλούσιος διώκω διαφερόντως γάμος , ἀλλά ἐάν ἄλλος ἰσάζω , ὁ ὑποδεής ἀεί τιμάω εἰς ὁ κοινωνία συνίημι . ὁ τε γάρ πόλις σύμφορος ἄν εἰμί οὗτος ὁ τε συνέρχομαι ἑστία · ὁ γάρ ὁμαλός καί σύμμετρος ἄκρατος μυρίος διαφέρω πρός ἀρετή . κόσμιος τε πατήρ χρή προθυμέομαι γίγνομαι κηδεστής ὁ ἑαυτοῦ σύνοιδα ἰταμός ἅμα καί ταχύς ὁ δέω πρός πᾶς ὁ πρᾶξις φέρω · ὁ δέ ἐναντίος φύω ἐπί ἐναντίος χρή κήδευμα πορεύω . καί κατά πᾶς εἷς εἰμί μῦθος γάμος · ὁ γάρ ὁ πόλις δέω συμφέρω μνηστεύω γάμος ἕκαστος , οὐ ὁ ἡδύς ἑαυτοῦ . φέρω δέ πως πᾶς ἀεί κατά φύσις πρός ὁ ὅμοιος ἑαυτοῦ , ὅθεν ἀνώμαλος ὁ πόλις ὅλος γίγνομαι χρῆμα τε καί τρόπος ἦθος · ἐκ ὅς ὅς μή βούλομαι συμβαίνω ἐγώ , καί μάλα συμβαίνω ὁ πολύς πόλις . οὗτος δή διά λόγος μέν νόμος προστάσσω , μή γαμέω πλούσιος πλούσιος , μηδέ πολύς δύναμαι πράσσω ἄλλος τοιοῦτος , ταχύς δέ ἦθος πρός βραδύς καί βραδύς πρός ταχύς ἀναγκάζω ὁ ὁ γάμος κοινωνία πορεύω , πρός ὁ γέλοιος εἰμί θυμός ἄν ἐγείρω πολύς · οὐ γάρ ῥᾴδιος ἐννοέω ὅτι πόλις εἰμί δέω δίκη κρατήρ κεράννυμι , ὅς μαίνομαι μέν οἶνος ἐγχύνω ζέω , κολάζω δέ ὑπό νήφω ἕτερος θεός καλός κοινωνία λαμβάνω ἀγαθός πῶμα καί μέτριος ἀπεργάζομαι . οὗτος οὖν γίγνομαι ἐν ὁ ὁ παῖς μεῖξις διοράω ὡς ἔπος λέγω δυνατός οὐδείς · οὗτος δή χάριν ἐάω μέν νόμος ὁ τοιοῦτος ἀναγκαῖος , ἐπαείδω δέ πείθω πειράω ὁ ὁ παῖς ὁμαλότης αὐτός ἑαυτοῦ ὁ ὁ γάμος ἰσότης ἄπληστος χρῆμα εἰμί περί πολύς ἕκαστος ποιέω , καί διά ὄνειδος ἀποτρέπω ὁ περί ὁ χρῆμα ἐν ὁ γάμος σπουδάζω , ἀλλά μή γραπτός νόμος βιάζω .